钦定古今图书集成/明伦汇编/官常典/第621卷 > 《小洞庭洄源亭䜩四郡太守诗》〈有序〉
## 钦定古今图书集成/明伦汇编/官常典/第621卷 > 《小洞庭洄源亭䜩四郡太守诗》〈有序〉

苏源明

天宝十二载七月辛丑，东平太守扶风苏源明觞、濮阳太守清河崔公季重、鲁郡太守陇西李公兰、济南太守太原田公琦、济阳太守陇西李公倰于洄源亭，既尊封壤，乃密惠好。前“此，济阳以河堤之虞，夫役之弊，请南略我宿及鲁之中都。宿人讼其不便。源明请废济阳，以平阴、长清属济南，卢东阿归我阳糓隶濮”阳，役均三邦，利倍二邑，不可则分。我寿西入濮阳，东入济阳，鲁之中都，北入于我。书贡阊阖，旨下陈留。陈留太守王公盛德，帝俞才美，人与自总连率，实惟澄清。〈阙。〉命属官湖城主簿王子说，会五太守于《东平，议》县乃不割，郡亦仍旧，已事修䜩，姑以为别。若夫阶抱孤峤，轩飞庱潭，阻残暑于重林，递高秋于绝壑，其盘何有，臑鹿羊，其俎何有？燔兔脍鲂，李下雕笼，冰之以寒水。瓜割铦刃，巾之以疏纮。礼交乎上，当世高贤之相；允；乐动乎下，前古中和之合作。抑抑焉，堂堂焉，奚一人之富有，而群后之缉熙也？司土庀舟以待，司功设祋以告。彻馔更服，陈羞洁尊。自洄源，起广泊。左拂蚕尾，右遵吾山倒。“岫于波际，指梁岑于林缺。移摇敞豁，瞑眇虚旷。太皞，苗裔可记。任宿伯禹山川，空流济汶。所遇多感，祇牢为欢。婥态目成以留客，嫮容色授以劝酒。繁丝疏管，纷尔自会。雅舞清唱，倏然同引。既醉源明，以手版扣舷而歌。歌阕，鸟兽闻之，低昂而相鸣；鱼鳖闻之，沿洄而或跃。兹官吏安次而不易，彼人庶乐业而不迁。喜”之哉，乐之哉。字涡泊，曰《小洞庭盛集》五太守高䜩云尔。

《小洞庭》兮牵方舟，风袅袅兮离平流。牵方舟兮小洞
庭，“云微微兮连绝硎。层澜壮兮缅以没，重岩转兮超
以忽。冯夷逝兮护轻桡，蛟龙行兮落增潮。泊中湖兮
澹而闲，并曲溆兮怅而还。适予手兮非予期，将解袂
兮藂予思。尚君子兮寿厥身，承明主兮忧斯人。”

花宫纷共邃。水府皓相空。遥想高楼上。唯君对庾公。